钦定古今图书集成/明伦汇编/氏族典/第116卷 > 《王圻续文献通考》 > 真宪时
## 钦定古今图书集成/明伦汇编/氏族典/第116卷 > 《王圻续文献通考》 > 真宪时

按《松溪县志》：“宪时，字法侯，号存古，西山先生十三世
孙也。万历间进士。授刑部湖广司主事，升广东司员
外，署陕西司郎中。恤刑浙江，作爰书。凡恤刑者皆奉为法。升江西布政司参议，提督学政，称为真宗师。父
艰，服阕，补杭严道。抑豪右，禁游惰。转江西粮道，漕弊
一清。改山东按司，分巡霸州。天启四年，升河南按察”
使。逆珰魏忠贤秉政，宪时言于朝。珰怒，会推巡抚，忠
贤矫旨削夺。崇祯二年准复原官，推宁夏巡抚，已于
元年病卒矣。宪时阐明心学，为治平之要。著有《爰书》
及《百将传标旨》行于世。